
Motiváció és racionalitás

Bevezetés:
Régóta érdekes vizsgálati szempont a sportolók keresete és motivációja közti összefüggés, aminek különböző sportágakban eltérő jelentősége lehet. Ennek kutatása több sportirányítási problémát vet fel, elsősorban a sportágak finanszírozását tekintve. Lazear és Rosen közös műben is foglalkozott a kérdés közgazdasági vetületével a sportban. A Tornák elmélete című műben rávilágítanak, hogy összefüggés van különböző sportágakban a kereseti szintek és a motiváció között. Kutatásom célja, hogy erről a kérdéskörről reális képet kapjak a magyar sportéletben.
Hipotézisek:
- A tornák elmélete általánosságban alkalmazható a magyar sportra.
- A felmerülő problémák közvetetten befolyásolják egyes sportágak eredményességét.
Vizsgálati módszerek:
A vizsgálat során előre meghatározott sportágakban (két kategória: szimmetrikus, aszimmetrikus), a sportolók kereseti szintjeinek arányát hasonlítottam össze. A kutatáshoz különböző sportági szakszövetségektől kapott adatokat, élsportolók személyes megkeresés alapján adott információit, sportegyesületek nem hivatalos tájékoztatását és egyéb forrásokat használtam fel.
Eredmények:
A racionalitáselmélet, valamint a Tornák elmélete című kutatás tézisei alkalmazhatóak a sportra általánosságban is. Elmondható tehát, hogy mindként feltett hipotézis jól közelíti meg a vizsgálatot. Ahhoz, hogy a tényről bizonyosságot nyerjünk azonban további vizsgálatok szükségesek.
Összefoglalás:
Elmondható, hogy az aszimmetrikus sportágak esetében tapasztalt rendszeri igazságtalanságok alapvetően hasznosnak bizonyulnak a gyakorlatban. Ugyan ez nem mondható el a szimmetrikus sportágakról, hiszen itt a megszokott mederben történő működés és a bérszintek alakulása közvetetten akadályozza a sportág eredményességét. A probléma gyökerét a fenti közgazdaságtani elméletek jól modellezik. Véleményem szerint mindenképp érdemes lenne egy központi felülvizsgálat alapján a fizetési rendszerek változtatásával elérhető fejlesztés gyakorlati hasznosságát kutatni.



